Document ID: /roh_data/filtered/fineweb-2-filterrobots_roh.jsonl.gz/70677

Concret èsi i per la procuraziun d’infurmaziuns ils onns 2015 enfin 2020, per las qualas il servetsch d’infurmaziun da la Confederaziun, l'anteriur servetsch secret, n’aveva nagina lubientscha dal Tribunal administrativ federal.
Tranter auter saja vegnì observà il traffic sin servers che sajan vegnids duvrads da cybercriminals da l’exteriur che hajan fatg attatgas cunter interpresas ed instituziuns svizras u ch'hajan attatgà da la Svizra anora indriz ed instituziuns en l'exteriur. Il rapport concluda bain ch'il NDB haja pudì impedir attatgas da cyber grazia a las infurmaziuns rimnadas senza lubientscha, i dovria en il futur dentant meglras controllas internas. Viola Amherd, la scheffa dal departament da defensiun ha incaricà il NDB d'examinar e realisar las recumandaziuns.